Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9193

2. Megjegyzés. - A szabvány érkezési útvonalak azonosítására vonatkozó előírásokat a 11. Annex 3. Függeléke; míg az ilyen útvonalak kialakítására vonatkozó útmutató anyagot a Légiforgalmi Szolgálatok Tervezési Kézikönyve (Doc 9426) tartalmazza 10.2 Alkalmazási rendelkezések Az ICAO Műszeres Szabvány Érkezési Eljárás Térkép-et (STAR) mindig ki kell adni, ha szabvány műszeres megközelítési eljárásokat alakítottak ki és ezek kielégítő láthatósággal az ICAO Körzeti Térkép-en nem ábrázolhatók. 10.3 Fedésterület és méretarány 10.3.1 Az egyes térképek fedésterülete legyen olyan, hogy a térkép tartalmazza azokat a pontokat, amelyeknél az utazó szakasz végződik és azokat, amelyeknél a megközelítés szakasza kezdődik. 10.3.2 Ajánlás. - A térkép legyen méretarányos. 10.3.3 Ha a térkép méretarányosan készül, akkor a lépték vonalat is fel kell tüntetni. 10.3.4 Ha a térkép nem méretarányosan készül, rajta "NEM MÉRETARÁNYOS" feliratot kell elhelyezni és a méretarány váltási jelzést kell alkalmazni az útvonalakon és a térkép egyéb olyan részletein, amelyek túl nagyok ahhoz, hogy méretarányosan legyenek ábrázolhatók. 10.4 Vetület 10.4.1 Ajánlás. - Szögtartó vetületet kell alkalmazni, amelyen az egyenes vonal hozzávetőleg a nagykörrel azonos. 10.4.2 Ajánlás. - Ha a térkép méretarányosan készül, akkor a szélességi és hosszúsági köröket megfelelő térközönként fel kell tüntetni. 10.4.3 A fokbeosztás jelzéseit azonos térközönként kell a térkép oldalvonalán elhelyezni. 2007/70/II. szám 10.5 Azonosítás A térkép azonosítása a következőkből álljon: a repülőtér által kiszolgált városnak, vagy körzetnek a neve, a repülőtér nevével egyetemben és a Légi-navigációs Szolgálatok Eljárásai - Légi-jármű Üzemelés (PANS-OPS, Doc 8168) II. Kötet III. Rész 3. Fejezetével egyezésben kialakított műszeres szabvány érkezési útvonal(ak) megnevezése. Megjegyzés. - A műszeres szabvány érkezési útvonal(ak) nevét az eljárás specialisták adják. 10.6 Kultúr környezet és tereprajz 10.6.1 Ha a térképet méretarányosan rajzolták, akkor az összes nyílt vízfelületet, a nagy tavak és folyók elnagyolt partvonalát fel kell tüntetni kivéve akkor, ha az a térkép rendeltetésével szorosabban összefüggő adatokkal ütközne. 10.6.2 Ajánlás. - A jelentős domborzati sajátossággal rendelkező területeken a tartózkodási hely tudat fokozása céljából a térképet méretarányosan kell készíteni és a repülőtér szintjétől 300 m-el (1000 láb) magasabb domborzatot halvány szintvonallal, szintvonal értékekkel és a szintkülönbségeket barna színárnyalattal kell feltüntetni. A megfelelő magassági pontokat, beleértve az egyes szintvonal csoportokon belüli legmagasabb pont magasságát fekete színnel nyomtatva kell feltüntetni. Az akadályokat ugyancsak fel kell tüntetni.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes